CELEX: 62021TN0428
Language: sk
Date: 2021-07-13 00:00:00
Title: Vec T-428/21: Žaloba podaná 13. júla 2021 – Fursin a iní/ECB

8.11.2021   
            
            
               SK
            
            
               Úradný vestník Európskej únie
            
            
               C 452/42
            
         
      Žaloba podaná 13. júla 2021 – Fursin a iní/ECB
      (Vec T-428/21)
      (2021/C 452/53)
      Jazyk konania: angličtina
      
         Účastníci konania
      
      
         Žalobcovia: Ivan Fursin (Kyjev, Ukrajina) a šesť ďalších žalobcov (v zastúpení: O. Behrends, advokát)
      
         Žalovaná: Európska centrálna banka
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  uložil žalovanej povinnosť zaplatiť peňažnú náhradu vo vzťahu k ujme, ktorú žalobcovia utrpeli v dôsledku rozhodnutia žalovanej o odňatí koncesie Trasta Komercbanka AS dňa 11. júla 2016 (oznámeného 13. júla 2016),
               
            
                  —
               
               
                  určil, že materiálna ujma dosahuje prinajmenšom 25 miliónov eur (1) spolu s kompenzačnými úrokmi od 11. júla 2016 až do vyhlásenia rozsudku v tejto veci a spolu s úrokmi z omeškania od dátumu vyhlásenia rozsudku do zaplatenia tejto sumy v celom rozsahu a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú šesť žalobných dôvodov.
      
                  1.
               
               
                  Prvý žalobný dôvod je založený na tom, že žalovaná riadne neoznámia odňatie koncesie povereným zástupcom Trasta Komercbanka AS.
               
            
                  2.
               
               
                  Druhý žalobný dôvod je založený na tom, že konania vedúceho k odňatiu koncesie sa nezúčastnili riadni zástupcovia Trasta Komercbanka AS.
               
            
                  3.
               
               
                  Tretí žalobný dôvod je založený na tom, že rozhodnutie o odňatí koncesie obsahuje množstvo iných vážnych nezrovnalostí.
               
            
                  4.
               
               
                  Štvrtý žalobný dôvod je založený na tom, že žalovaná pri vydaní rozhodnutia o odňatí koncesie konala nad rámec svojich právomocí, a to najmä vo vzťahu k legalizácii príjmov z trestnej činnosti a výkonu vnútroštátneho práva.
               
            
                  5.
               
               
                  Piaty žalobný dôvod je založený na tom, že žalovaná nesprávne posúdila dôvody odňatia koncesie a v tejto súvislosti poskytla nedostatočné odôvodnenie.
               
            
                  6.
               
               
                  Šiesty žalobný dôvod je založený na tom, že protiprávne konanie žalovanej žalobcom spôsobilo značnú ujmu vrátane ujmy vyplývajúcej z likvidácie Trasta Komercbanka AS.
               
            
         (1)  Uvedené sumy sa majú prideliť každému zo žalobcov vo výškach ich podielov na akciách v Trasta Komercbanka AS, ako sú uvedené v rozhodnutí o odňatí koncesie z 3. marca 2016.